ભાજપાના રાષ્ટ્રીય અધ્ય્ક્ષ અમિતભાઇ શાહે ખેરાલું ખાતે જંગી જાહેરસભાને સંબોધતાં કહ્યું હતુ કે, ૯ અને ૧૪ ડીસેમ્બરના રોજ ગુજરાતની ૧૮૨ વિધાનસભા બેઠકોની ચૂંટણી પૂરી થશે. ૧૮ ડીસેમ્બરે મતગણતરી થશે અને ભાજપાની ૧૫૦+ બેઠકો સાથેની નવી સરકાર ૨૦ ડીસેમ્બરથી કાર્યરત થઇ જશે. ગુજરાતમાં જ્યારે જ્યારે ચૂંટણીઓ આવે છે ત્યારે કોંગ્રેસને સત્તાના સ્વપ્ન આવે છે. કોંગ્રેસ જુઠ્ઠાણાઓ ફેલાવીને સમાજમાં ભ્રમ ફેલાવે છે. મતગણતરીના દિવસે બપોરે ૧૨.૦૦ કલાકે પરિણામો સ્પ્ષ્ટ થઇ જશે. કોંગ્રેસ જાય છે. ૧૯૯૮, ૨૦૦૨, ૨૦૦૭, ૨૦૧૨ અને ૨૦૧૪ની જેમ ૨૦૧૭માં પણ જનતાજનાર્દન ભાજપાને જીતાડીને કોંગ્રેસને પરાસ્ત કરશે તે સ્પષ્ટ થઇ ગયું છે.